İrına Vereşçuk: “Raşistler balalarımıznı öldergenleri içün mıtlaqa cezalandırılacaqlar”
Ірина Верещук: «Рашисти обов’язково будуть покарані за вбивства наших дітей»
Vitse baş nazir İrına Vereşçuk, Dnipropetrovsk vilâyetiniñ Pidhorodenska cemaatındaki tünevinki facia yerini ziyaret etti.    Bozaarğan aynıñ 3-ünde aqşam maalinde raketa ücümi neticesinde eki yaşındaki bala öldi, beş bala yaralandı, umumen 22 insan zarar kördi. Facia yerinde qurtarıcı hızmetler çalışmağa devam eteler.   Memur, yerli sakinlerinen ve yerli akimiyetniñ organlarınen subet etti. Viran etilgen ve bozulğan evlerniñ sakinlerine zararını kelecekte tazmin etmek maqsadınen raketa ücüminiñ neticelerini qayd etmek içün bugün bir eyyet toplanacaq.    “Ukrainalılarnıñ ölgen balalarnı añğanları künü duşman, kiçik ukrainalılarnıñ ayatlarını almağa devam ete. Ölgen Lizanıñ aqrabalarına taziye bildirem. Er bir ölümde qabaatlı olğan insannıñ cezalandırılması içün er şey yapacaqmız!”, – dep vitse baş nazir İrına Vereşçuk qayd etti.
Віцепрем’єр-міністр Ірина Верещук відвідала місце вчорашньої трагедії у Підгородненській громаді на Дніпропетровщині. Внаслідок ракетного удару ввечері 3 червня загинула дворічна дитина, пʼятеро дітей поранені, загалом постраждали 22 людини. На місці трагедії продовжують працювати рятувальні служби. Посадовиця поспілкувалася з місцевими мешканцями та органами місцевої влади. Сьогодні буде скликана комісія для фіксації наслідків ракетного удару для подальшого відшкодування збитків жителям зруйнованих та пошкоджених будинків. «У день, коли українці вшановують пам’ять загиблих дітей, ворог продовжує забирати життя маленьких українців. Висловлюю співчуття рідним загиблої Лізи. Зробимо все для того, щоб винні за кожну смерть були покарані!», – наголосила Віцепрем’єр-міністр Ірина Верещук.  